钦定古今图书集成/明伦汇编/宫闱典/第010卷 > 《太皇太后阁春帖子六首》苏轼
## 钦定古今图书集成/明伦汇编/宫闱典/第010卷 > 《太皇太后阁春帖子六首》苏轼

雕刻春何力，欣荣物自知。发生虽有象，覆载本无私。
小殿黄金榜，朱帘白玉钩。一声双日跸，春色满皇州。
仗下春朝散，宫中昼漏稀。两厢休侍御，应下读书帷。
《五日占》云十日风，忧懃终岁为三农。“春来有喜何人
见，好学神孙类祖宗。”

共道十年无腊雪，且欣三白历春田。尽驱南亩扶犁
手，稍发中都朽贯钱。

不独清心能省事，应缘克己自消兵。传闻塞外千君
长，欲趁新年贺太平。